**TÁMOGATÓI OKIRAT**

A **Tempus Közalapítvány**

székhely: 1077 Budapest, Kéthly Anna tér 1.
képviselő neve: dr. Varga- Bajusz Veronika főigazgató
nyilvántartási szám: 01-01-0006170
nyilvántartást vezető szerv neve: Fővárosi Törvényszék
adószám: 18154180-2-42
mint támogató (a továbbiakban: **Támogató**) által

**a családokért felelős tárca nélküli miniszter javaslatára** meghozott támogatási döntésnek megfelelően, a jelen okiratban foglaltak szerint.**……………..,- Ft, azaz ………………. forint** összegű **vissza nem térítendő költségvetési támogatásban részesül** a

|  |
| --- |
| **........................................(név)** |
| székhely: képviselő neve: nyilvántartási szám: adószám:statisztikai számjel: számlavezető neve: számla száma: levelezési címe:elektronikus értesítési cím: *-amelyre a Támogató a támogatói okiratot megküldheti -*mint kedvezményezett (a továbbiakban: **Kedvezményezett**).(Támogató és Kedvezményezett a továbbiakban együttesen: **Felek**.) |

**I. Preambulum**

I.1 Kedvezményezett támogatási kérelemmel (a továbbiakban: **Támogatási kérelem**) fordult a Miniszterelnökség Családokért felelős tárca nélküli miniszterhez a(z) **„*………………………………*”** tárgyban.

I.2. A **Miniszterelnökség** az államháztartásról szóló 2011. évi CXCV. törvény (a továbbiakban: **Áht**.) 49. §-ában, és az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: **Ávr**.) 65/C. §-ában, valamint a család- és ifjúságügyi célú fejezeti kezelésű előirányzatok kezeléséről és felhasználásáról szóló 1/2020. (XII. 22.) CSTNM rendelet (a továbbiakban: **CSTNM rendelet**) 1. melléklete szerinti 7., 8., 14. és 15. sorszámú fejezeti kezelésű előirányzatoknak megfeleltethető sorainak N oszlopában foglaltakra figyelemmel a megjelölt fejezeti kezelésű előirányzatok terhére nyújtott költségvetési támogatásokkal kapcsolatos közfeladatok ellátásával bízta meg **a Tempus Közalapítványt**, mint Lebonyolító szervezetet a közöttük **GF/JSZF/239/1/2021.** és a **TKA-00082-001/2021. iktatószámon** létrejött **Lebonyolítói Megállapodásban**, amely szerint **a Miniszterelnökség képviseletében a Tempus Közalapítvány minősül Támogatónak.**

I.3. Fentiek alapján Támogató — a családokért felelős tárca nélküli miniszter javaslatára meghozott — döntésének értelmében, a Kedvezményezett részére a szakmai programban (a továbbiakban: **szakmai program**) meghatározott feladatainak elősegítése érdekében — a kérelemben foglaltakkal megegyezően — jelen okiratban meghatározott feltételekkel **…………………. Ft**, vissza nem térítendő, *feladatfinanszírozást* szolgáló költségvetési támogatást nyújt. A jelen támogatás forrása: a Magyarország 2021. évi központi költségvetéséről szóló 2020. évi XC. törvény (a továbbiakban: **2021. évi Kvtv**.) és a központi költségvetés címrendjének a Kormány tagjainak feladat- és hatásköréről szóló kormányrendelettel összefüggő módosításáról szóló 1644/2020. (X. 7.) Korm. határozata (továbbiakban: **Címrendi Korm. határozat**) 2. melléklet XI. Miniszterelnökség fejezet, 30. Fejezeti kezelésű előirányzatok cím, 1. Célelőirányzatok alcím, 20. Család- és ifjúságügyi célú központi költségvetési hozzájárulások jogcímcsoport ….. jogcímen (a továbbiakban: **Előirányzat**).

I.5. Az Áht. 3/A. § (2) bekezdése értelmében a közfeladatok ellátása elsősorban költségvetési szervek alapításával és működtetésével történik, ugyanakkor a közfeladatok ellátásában – jogszabályban meghatározott feltételekkel – államháztartáson kívüli szervezetek is közreműködhetnek. A közfeladat ellátásának finanszírozása az ellátott feladattal arányos pénzügyi fedezet részben vagy egészben történő biztosításával valósul meg.

I.6. A Kedvezményezett kizárólagos/közvetett állami tulajdonban lévő – a Miniszterelnökség kizárólagos/közvetett tulajdonosi joggyakorlása alatt álló \*\*\* Társaság, amely tevékenységéből származó nyereségét nem osztja fel, azt a létesítő okiratában meghatározott tevékenységeire fordítja. Alapszabálya szerint – többek között – ellátja mindazon állami feladatokat, amelyek ellátására jogszabály vagy egyéb közjogi szervezetszabályozó eszköz kijelöli.

I.7. A Kedvezményezett az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény (a továbbiakban: **Civil törvény**) hatálya alá tartozó közhasznú szervezet.

I.8. A Kormány tagjainak feladat- és hatásköréről szóló 94/2018. (V. 22.) Korm. rendelet
(továbbiakban: **Statútum rendelet**) 143/B. § 1 pontja, valamint 143/I. § …… bekezdés …… pontja értelmében a családokért felelős tárca nélküli miniszter a Kormány családpolitikáért felelős tagja, mely felelőssége keretében …………………………………….

I.9.A CSTNM rendelet 1. melléklet …… sora értelmében az Előirányzat fedezetül szolgál a támogatásra. A CSTNM rendelet ….sora… oszlop ….alpontja értelmében az **Előirányzat** terhére költségvetési **támogatás** – az Áht. 48. § (1) bekezdés b) pontjában foglaltakkal összhangban – pályázati rendszeren kívül, **kérelemre hozott egyedi döntés alapján támogatási szerződéssel** vagy **támogatói okirattal** – a támogatási igény benyújtásakor már megkezdett vagy megvalósult tevékenységre is – nyújtható.

I.10. Kedvezményezett a jelen okirat szerinti tevékenységét **2021.\*\*\*. napjától saját kockázatára megkezdte** és Támogató a jelen okirat kiállításával hozzájárul ahhoz, hogy Kedvezményezettnek a Támogatott tevékenység vonatkozásában a jelen okirat hatályba lépését megelőzően – a támogatási kérelemben foglaltakkal összhangban – a **2021.\*\*\*.** napjától felmerült költségei is a jelen támogatási jogviszony terhére legyenek elszámolhatóak.

1.11. Támogató rögzíti, hogy jelen okirat megkötéséhez nem szükséges az Áht. 45. § (2) bekezdése szerinti, az állami vagyon felügyeletéért felelős miniszter előzetes engedélye és az államháztartásért felelős miniszter előzetes véleménye, tekintettel arra, hogy Támogató a támogatást Kedvezményezett szakmai feladata ellátásához nyújtja.

I.12. A Támogató rögzíti, hogy a Kedvezményezett részére jelen Támogatói okirat alapján nyújtott költségvetési támogatás a Támogatásokat Vizsgáló Iroda …... számú állásfoglalásában foglaltakra is figyelemmel – tekintettel arra, hogy a támogatott tevékenységek nem minősülnek európai uniós versenyjogi értelemben vett gazdasági tevékenységnek – nem minősül az Európai Unió működéséről szóló szerződés 107. cikkének (1) bekezdése szerinti állami támogatásnak.

I.13. A támogatásnyújtás feltételei és részletszabályai a jelen okiratban foglaltak szerint kerülnek meghatározásra.

**II. A támogatói okirat tárgya**

II.1 Támogató a **2021. évi** **Kvtv**. és a **Címrendi Korm. határozat** 2. melléklet XI. Miniszterelnökség fejezet, 30. Fejezeti kezelésű előirányzatok cím, 1. Célelőirányzatok alcím, 20. Család- és ifjúságügyi célú központi költségvetési hozzájárulások jogcímcsoport, **…..jogcím** (ÁHT-T: …..) **terhére ………..Ft** (azaz ………………. forint) **vissza nem térítendő költségvetési támogatást** (a továbbiakban: **támogatás**) **nyújt** Kedvezményezett részére az Áht. 48. § (1) bekezdés b) pontja és az 51. § (1) bekezdése, valamint az Ávr. 87. § rendelkezései szerint.

II.2. Támogató **a támogatást** az Ávr. 87-88. § rendelkezései alapján támogatási **előlegként, egy összegben folyósítja** Kedvezményezett részére a **Kedvezményezett ……………….Bank Zrt.-nél vezetett …………………….. számú számlájára**, a jelen okirat hatályba lépését követő 30 napon belül.

II.3. A **támogatást Kedvezményezett a** **2021. ……………. és 20……… közötti időszak** (a továbbiakban: **támogatott tevékenység időtartama**) **alatt**, a jelen okirat 1. mellékletét képező **szakmai programjában** részletezett tevékenysége (a továbbiakban: **támogatott tevéken**y**ség**) megvalósításával összefüggésben **felmerült**, a 2. melléklet szerinti Pénzügyi tervben és Pénzügyi kifizetések ütemezési tervében (a továbbiakban együttesen: **költségterv**) meghatározott **költségei finanszírozására használhatja fel.** Kedvezményezett a támogatási jogviszony keretében köteles a támogatott tevékenységet a szakmai programban foglaltak szerint megvalósítani. **A támogatás felhasználására a támogatott tevékenység időtartamát követő 30. napig kerülhet sor** (a továbbiakban: **felhasználási határidő**).

II.4. A támogatás vonatkozásában elszámolható költségeknek a döntés évére számított **jelenértéke ………………… Ft**, a **támogatás-intenzitás** (a támogatástartalom és az elszámolható költségek döntés évére számított jelenértékének hányadosa százalékos formában): **…………………… %**.

II.5. A támogatáshoz kapcsolódó **kormányzati funkció**: **…….**

II.6. Támogató rögzíti, hogy amennyiben a benyújtott költségtervhez képest a támogatott tevékenység összköltsége csökken, úgy az Ávr. 97. § (4) bekezdése értelmében – az összköltség csökkenésének arányában – **a támogatás összegét csökkenteni kell.** Támogató rögzíti, hogy amennyiben **a tényleges költségek a költségtervben szereplő költségekhez képest emelkednek,** úgy a többletköltségekhez kapcsolódó fedezet megteremtéséről – jogszabály eltérő rendelkezésének hiányában **– Kedvezményezett saját hatáskörben köteles gondoskodni a támogatott tevékenység szakmai tartalmának csökkenése nélkül.**

II.7. Támogató rögzíti, hogy **a** **Kedvezményezettet terhelő köztartozás**, de legfeljebb a költségvetési támogatás kifizetésére irányuló **átutalási megbízás összegét** – az állami adó- és vámhatóság adatszolgáltatása alapján, az Ávr. 90. §-ában meghatározottak szerint – a Magyar Államkincstár az Áht. 51. § (2) bekezdése értelmében **visszatartja**, és az állami adóhatóság megfelelő bevételi számláján jóváírja. A visszatartásról a Kincstár tájékoztatja Kedvezményezettet és Támogatót. **A visszatartás Kedvezményezett jelen okirat keretében vállalt kötelezettségeit nem érinti.**

# III. A támogatás felhasználására vonatkozó szabályok

III.1. Kedvezményezett a tudomásra jutástól számított 8 (nyolc) napon belül köteles azt írásban bejelenteni a Támogatónak, ha:

1. VII.2. pont a), c), d), f), h) és j) alpontjaiban meghatározott bármely körülmény bekövetkezik;
2. a támogatott tevékenység összköltsége a tervezetthez képest csökken;
3. a Kedvezményezett adólevonási jogosultságában, más adataiban, vagy a támogatás egyéb – a támogatási kérelemben ismertetett, vagy a jogszabályban, támogatói okiratban rögzített – feltételeiben változás következik be.

III.2. Ha a Támogató bejelentés útján vagy egyébként tudomást szerez a fent meghatározott körülmények bekövetkezéséről, a tudomásszerzést követően haladéktalanul megteszi az általa nyilvántartott adatok megváltoztatására, a támogatás feltételeinek módosítására, jogszabályban, támogatói okiratban meghatározott esetekben annak visszavonására, továbbá a jogosulatlanul igénybe vett támogatás visszakövetelésére, vagy más eljárás lefolytatására irányuló intézkedéseket.

III.3. Az Ávr. 75. § (2) bekezdésének megfelelően Kedvezményezett a Támogató felé benyújtott Támogatási kérelmében foglalt nyilatkozata a támogatási igényében foglalt adatok, információk és dokumentumok teljes körűek, valósak és hitelesek. Kedvezményezett kijelentette továbbá, hogy a jelen okiratban megjelölt tárgyban korábban vagy egyidejűleg más támogatási igényt nem nyújtott be, valamint hogy nem áll jogerős végzéssel elrendelt végelszámolás, felszámolás alatt, ellene jogerős végzéssel elrendelt csődeljárás, vagy egyéb, a megszüntetésére irányuló, jogszabályban meghatározott eljárás nincs folyamatban.

III.4. Az Ávr. 75. § (2) bekezdés d) pontjának megfelelően, Kedvezményezett a Támogató felé benyújtott Támogatási kérelmében büntetőjogi felelőssége tudatában nyilatkozott arról, hogy az Áht. 48/B. §-ában és 50. §-ában meghatározott követelményeknek megfelel. Eszerint Kedvezményezett kijelentette, hogy:

a) megfelel a rendezett munkaügyi kapcsolatok követelményeinek, azaz vonatkozásában a foglalkoztatás-felügyeleti hatóság tevékenységéről szóló 115/2021. (III. 10.) Korm. rendelet 20. § (1)-(2) bekezdésében részletezett kizáró okok nem állnak fenn;

b) a nemzeti vagyonról szóló 2011. évi CXCVI. törvény (a továbbiakban: **Nvt**.) 3. § (1) bekezdés 1. pontja szerint átlátható szervezetnek minősül. Kedvezményezett az Áht. 55. §-ában foglaltak alapján hozzájárul ahhoz, hogy Támogató és a Támogató nevében eljáró szervezet, az Áht. 50. § (1) bekezdés c) pontjában meghatározott feltétel ellenőrzése céljából, az Áht. 55. § a) - c) pontjaiban foglalt adatait a támogatás folyósításától számított 5 (öt) évig, vagy – ha az későbbi – a támogatás visszakövetelésére vonatkozó igény elévüléséig kezelje, illetőleg az Áht. 56. §-ában foglaltak szerint honlapján azokat közzétegye;

c) a köztulajdonban álló gazdasági társaságok takarékosabb működéséről szóló 2009. évi CXXII. törvényben foglalt közzétételi kötelezettségének eleget tett;

d) vele szemben az Áht. 48/B. § (1) bekezdésében meghatározott kizáró okok nem állnak fenn;

III.5. Az Ávr. 75. § (2) bekezdés e) pontjának megfelelően, Kedvezményezett a Támogató felé benyújtott nyilatkozatai szerint nem áll fenn harmadik személy irányában olyan kötelezettsége, amely a támogatás céljának megvalósulását meghiúsíthatja, továbbá - az Ávr. 75. § (2) bekezdés h) pontjának megfelelően, figyelemmel ugyanakkor az Ávr. 75. § (6b) bekezdéseiben foglaltakra - Kedvezményezett nyilatkozott arról is, hogy ha a támogatott tevékenység hatósági engedélyhez kötött, annak megvalósításához szükséges engedélyek beszerzése érdekében szükséges jogi lépéseket megtette, különösen az engedély kiadása iránti kérelmet az illetékes hatóságnál benyújtotta, illetőleg – amennyiben valamely hatósági engedély a támogatott tevékenység egyes elemeinek megvalósítását követően szerezhető be – a támogatott tevékenység megkezdéséhez esetlegesen szükséges hatósági engedélyekkel rendelkezik, és a tevékenység megvalósításához szükséges valamennyi hatósági engedélyt legkésőbb a szakmai beszámolóval egyidejűleg Támogató rendelkezésére bocsátja. **A hatósági engedélyek Támogató rendelkezésére bocsátásának elmulasztása esetén a jogosulatlanul igénybevett támogatás jogkövetkezményei kerülnek alkalmazásra**.

III.6. Kedvezményezett az Ávr. 75. § (2) bekezdés f) pontjának megfelelően a Támogató felé benyújtott Támogatási kérelmében nyilatkozott, hogy a Támogató által az Áht. 50/A. § szerint **kikötött biztosítékot** – Kedvezményezett valamennyi, jogszabály alapján beszedési megbízással megterhelhető fizetési számlájára vonatkozó, Támogató javára szóló beszedési megbízás benyújtására irányuló felhatalmazó, a pénzügyi fedezethiány miatt nem teljesíthető fizetési megbízás esetére a követelés legfeljebb harmincöt napra való sorba állítására vonatkozó rendelkezést tartalmazó nyilatkozatát – **legkésőbb a támogatás folyósítását megelőzően** Támogató rendelkezésére bocsátja. Kedvezményezett köteles a biztosíték rendelkezésre állásáról a jelen támogatási jogviszony alapján fennálló kötelezettségei megszűnéséig gondoskodni.

Amennyiben a Kedvezményezett tekintetében jelen okirat hatálya alatt névváltozás történik, a Kedvezményezett kötelezettséget vállal arra, hogy a változás bekövetkezésétől számított 5 napon belül intézkedik a számlavezető pénzintézeténél a jelen okirat III. 6. pontja szerinti beszedési megbízásra vonatkozó felhatalmazásnak a jogosult javára történő kiállítása és Támogató részére történő megküldése iránt.

A Kedvezményezett kijelenti, hogy a bejelentetteken kívül további bankszámlája nincs; ezzel összefüggésben kötelezettséget vállal arra, hogy ha a nyilatkozatban megjelölt bankszámláira vonatkozó adataiban bármilyen változás következik be, vagy új bankszámlát nyit, azt 8 napon belül bejelenti a Támogatónak, egyúttal csatolja az új bankszámlára vonatkozó – a fentiekben meghatározott tartalmú – beszedési megbízás benyújtására szóló felhatalmazást, és egyidejűleg nyilatkozik a felhatalmazások érvényesítésének sorrendjéről. A késedelmes bejelentés miatt okozott kárt a Kedvezményezett köteles megtéríteni. A fizetési számlák adataiban bekövetkezett változás a Támogatóhoz megküldött értesítéssel lép hatályba.

III.7. Kedvezményezett az Ávr. 75. § (2) bekezdés g) pontja alapján a Támogató felé benyújtott Támogatási kérelmében kijelentette, hogy a támogatott tevékenység tekintetében **adólevonási joggal nem rendelkezik**, így – összhangban az Ávr. 102/A. §-ban foglaltakkal, valamint figyelemmel Kedvezményezett adólevonási joga tekintetében tett nyilatkozatára – a **támogatás fedezetet biztosít** a támogatott tevékenység rendeltetésszerű elvégzése során a Kedvezményezettre **áthárított vagy az általa fizetendő általános forgalmi adó teljes összegére nézve.**

III.8. Támogató rögzíti, hogy a jogosulatlanul igénybe vett támogatást Kedvezményezett az Áht. 53/A. §-ában, az Ávr. 98. §-ában és a jelen okiratban foglaltak szerint köteles visszafizetni.

III.9. Támogató az információs önrendelkezési jogról és információszabadságról szóló 2011. évi CXII. törvény (a továbbiakban: **Infotv**.) alapján a Kedvezményezett nevét, a támogatás célját, összegét, valamint a támogatott tevékenység megvalósulási helyét nyilvánosságra hozza. Támogató a jelen támogatás, illetőleg Kedvezményezett Áht. 56/C. § (1) bekezdésében meghatározott adatait, az Áht. 56/B. § szerint működtetett kincstári monitoring rendszer részére átadja, amely adatokat a monitoring rendszer 5 (öt) évig kezeli, továbbá Kedvezményezett hozzájárul ahhoz, hogy a Kincstár által működtetett monitoring rendszerben nyilvántartott adataihoz a költségvetési támogatás utalványozója, folyósítója, az állami adóhatóság, a csekély összegű támogatások nyilvántartásában érintett szervek az adatokhoz hozzáférjenek. Abban az esetben, ha Támogatónak az Ávr. szerint adatszolgáltatási kötelezettsége áll fenn, a Kedvezményezett köteles az adatszolgáltatáshoz szükséges adatokat, valamint az azokban bekövetkező változásokat a Támogató által meghatározott módon, megfelelő határidőben a Támogató felé bejelenteni.

III.10. Kedvezményezett köteles a Támogatói okirat lejártáig és az azzal kapcsolatos kötelezettségei teljesítéséig Támogató részére haladéktalanul írásban bejelenteni, ha a törvényes képviselőjének személye változik, ha ellene ügyészségi törvényességi felügyeleti eljárás indul vagy keresetet nyújtanak be, illetve ha a legfelsőbb szerve olyan napirendet tűz tárgyalásra, vagy ellene olyan eljárás indul, amely a jogi személyisége megszűnését eredményezheti.

III.11. Támogató rögzíti továbbá, hogy Kedvezményezett a tudomására jutásától számított 8 (nyolc) napon belül köteles a Támogató részére bejelenteni bármely, Támogató elállási, felmondási vagy a támogatás visszavonására vonatkozó jogát érintő körülmény bekövetkezését, illetőleg a támogatás támogatási igényben, jogszabályban vagy a jelen okiratban rögzített feltételei vonatkozásában bekövetkezett egyéb változást, így különösen azt, ha a támogatott tevékenység összköltsége a tervezetthez képest csökken, a Kedvezményezett adólevonási jogosultságában, vagy más adataiban változás következik be. Támogató a Kedvezményezett bejelentése esetén, vagy ha a fenti körülményekről egyébként tudomást szerez – az Ávr. 97. § (2) bekezdésére tekintettel – a tudomásszerzést követő 30 (harminc) napon belül megteszi a szükséges intézkedéseket.

**IV. A támogatás felhasználására vonatkozó szabályok**

IV.1. Kedvezményezett a támogatott tevékenység megvalósításába közreműködőket bevonhat, **köteles** azonban **a közbeszerzésekről szóló 2015. évi CXLIII. törvény, és a vonatkozó egyéb közbeszerzési szabályok előírásait betartani**. Amennyiben jogszabály közbeszerzési eljárás lefolytatását nem írja elő, Kedvezményezett abban az esetben is köteles a közreműködőket (vállalkozókat) olyan egyéb transzparens, diszkriminációmentes eljárás során kiválasztani, amely lehetővé teszi a legkedvezőbb áron nyújtott szolgáltatás elfogadását. A támogatás szabályszerű felhasználása érdekében **Kedvezményezett közbeszerzési eljárást és más beszerzési eljárást úgy köteles lefolytatni, hogy az a támogatás észszerű és hatékony felhasználását biztosítsa.**

IV.2. Támogató rögzíti, hogy az Ávr. 76. § (2) bekezdésének megfelelően a támogatott tevékenység megvalósítása során Kedvezményezett a támogatás terhére **200.000,- Ft (azaz kétszázezer forint) értékhatárt meghaladó értékű áru beszerzésére vagy szolgáltatás megrendelésére irányuló szerződést kizárólag írásban köthet**. Írásban kötött szerződésnek minősül az elküldött és visszaigazolt megrendelés is. Támogató rögzíti továbbá, hogy az írásbeli alak megsértésével kötött szerződés teljesítése érdekében történt kifizetés összege a támogatott tevékenység költségei között nem vehető figyelembe.

IV.3. Kedvezményezett a költségtervben foglalt költségtételek között költségtételenként, a részére nyújtott teljes költségvetési támogatás legfeljebb 30 %-ának megfelelő mértékig – erre irányuló módosítási kérelem és tájékoztatás benyújtása nélkül – saját hatáskörben átcsoportosíthat azzal, hogy a támogatást kizárólag a szakmai programjában meghatározottakra használhatja fel. Az esetleges átcsoportosítás mértékét és szükségességét Kedvezményezett a beszámolóban részletezni köteles. A 30%-ot meghaladó mértékű átcsoportosítás végrehajtásához jelen okirat módosítása szükséges.

IV.4. Kedvezményezett nem használhatja fel a támogatást és nem számolhat el költséget olyan költségtételre, amelyre akár a Támogatótól, akár mástól kapott más támogatás nyújt fedezetet továbbá a támogatást a mozgóképről szóló 2004. évi II. törvény (a továbbiakban: Filmtv.) hatálya alá tartozó filmalkotással kapcsolatos, a Filmtv. 12. § (3) bekezdése szerinti mozgóképszakmai tevékenységre nem használhatja fel.

IV.5. Támogató rögzíti, hogy amennyiben a támogatásnak vagy egy részének felhasználása által a támogatott tevékenység időtartama alatt Kedvezményezettnek bármilyen bevétele keletkezik, azt köteles a támogatási célra fordítani, és a felhasználással a jelen okiratban foglaltak szerint elszámolni.

IV.6. Támogató rögzíti, hogy a támogatott beruházással létrehozott vagyon – az Ávr. 102. § (1) bekezdésének megfelelően – a pénzügyi elszámolás és szakmai beszámoló Támogató általi elfogadásától számított 5 (öt) éven belül, a foglalkoztatási, a szolgáltatási és egyéb kötelezettségek átvállalásával, átruházásával, a támogatásból vásárolt eszköz pedig a pénzügyi elszámolás és szakmai beszámoló Támogató általi elfogadásától számított 3 (három) éven belül kizárólag a Támogató előzetes jóváhagyásával és a Támogató döntése alapján idegeníthető el, adható bérbe vagy más használatába, illetve terhelhető meg, továbbá, hogy ezen időszak alatt Kedvezményezett köteles gondoskodni azok fenntartásáról és állagmegóvásáról. Támogató a jóváhagyás megadását a Kedvezményezettet jelen okirat alapján terhelő kötelezettségek átvállalásának biztosítása érdekében feltételhez kötheti.

IV.7. Kedvezményezett köteles a támogatott tevékenységet a vonatkozó jogszabályoknak megfelelően, kellő alapossággal, hatékonysággal és gondossággal, a szakmai programban bemutatott módon megvalósítani. Kedvezményezett köteles továbbá a költségek kifizetése előtt azok jogosságáról és összegszerűségéről meggyőződni.

**V. A beszámoló**

V.1. Kedvezményezett a támogatott tevékenységről és a támogatott tevékenység megvalósításával kapcsolatban felmerült valamennyi költségről, azaz a támogatás rendeltetésszerű felhasználásáról, köteles **pénzügyi elszámolást és szakmai beszámolót (a továbbiakban együtt: beszámoló)** benyújtani akkor is, ha a támogatásból az őt terhelő köztartozások összege visszatartásra kerül. A beszámoló benyújtásának határideje a **felhasználási határidőt követő 30. nap**.

A beszámoló benyújtásának és megőrzésének helye:

**Tempus Közalapítvány**, levelezés címe: **1438 Budapest 70., Pf. 508.,** e-mail címe**:** infocst@tpf.hu**,** székhelye: 1077 Budapest, Kéthly Anna tér 1.

V.2. Támogató rögzíti, hogy a **beszámoló szakmai és pénzügyi szempontú ellenőrzésére és elfogadására, valamint a teljesítés igazolására** - az Ávr. 57. § (4) bekezdése és a Lebonyolítói Megállapodás alapján - **a Tempus Közalapítvány Kötelezettségvállalási Szabályzatában megjelölt személyek jogosultak.**

V.3. Pénzügyi elszámolás

a) A pénzügyi elszámolásnak tartalmaznia kell a jelen okirat 3. mellékletét képező – teljes körűen kitöltött és a Kedvezményezett képviseletére jogosult vagy az általa meghatalmazott személy cégszerű aláírásával ellátott – számlaösszesítőt (a továbbiakban: **számlaösszesítő**). A számlaösszesítő tartalmazza a támogatott tevékenység időtartama alatt a támogatott tevékenység megvalósításával összefüggésben felmerült, forintban megállapított költségeket az alábbi részletezés szerint: az elszámolás részét képező költséget igazoló számviteli bizonylatok sorszáma, típusa (így különösen számla, bérkifizetési összesítő, számlakivonat), a kiállításának kelte, a teljesítésének dátuma, a gazdasági esemény rövid leírása, nettó összege, bruttó összege, a támogatás terhére elszámolt összeg, a számviteli bizonylat kiállítójának neve, adószáma, a pénzügyi teljesítés időpontja. A számlaösszesítőt úgy kell elkészíteni, hogy ellenőrzéskor a kifizetések egyértelműen azonosíthatóak legyenek.

b) A pénzügyi elszámoláshoz – a számlaösszesítőben szereplő valamennyi tétel vonatkozásában – csatolni kell a teljesítést igazoló, eredetivel mindenben megegyező, gazdasági eseményt tanúsító dokumentumok (szerződés/okirat, számla, egyéb számviteli bizonylatok, stb.) és a pénzügyi teljesítést alátámasztó bizonylatok, banki kivonatok hitelesített másolatait. **Az eredeti bizonylatokon Kedvezményezett köteles feltüntetni a jelen Támogatói okirat iktatószámát és azt, hogy a bizonylaton szereplő összeg a jelen okirat terhére került elszámolásra.** Hiteles másolatként a Kedvezményezett képviseletére jogosult vagy az általa meghatalmazott személy által aláírt másolat fogadható el.

c) A forinttól eltérő pénznemben kiállított számla, számviteli bizonylat esetében annak végösszegét és az arra tekintettel elszámolható költség összegét a számlán, számviteli bizonylaton megjelölt teljesítés időpontjában érvényes, a Magyar Nemzeti Bank által közzétett középárfolyamon kell forintra átszámítani, a Magyar Nemzeti Bank által nem jegyzett pénznemben kiállított számla, számviteli bizonylat esetén az Európai Központi Bank által közzétett középárfolyamon kell euróra átváltani.

d) Támogató rögzíti továbbá, hogy kizárólag azon bizonylatokat fogadja be a pénzügyi elszámolás részeként, amelyek megfelelnek a jelen okiratban meghatározott követelményeknek.

e) Amennyiben a támogatott tevékenység megvalósításához Kedvezményezett saját forrást vagy egyéb bevételt is felhasznált, úgy a pénzügyi elszámolást arra vonatkozóan is - **a támogatott tevékenység megvalósításának teljes (Pénzügyi terv szerinti) költségvetésére** - köteles benyújtani.

V.5. Szakmai beszámoló

Kedvezményezett beszámolójának megfelelő részletességgel és (foto)dokumentáltan tartalmaznia kell a támogatott tevékenység megvalósításának működési vonatkozásait és tapasztalatait, elemeznie kell a megvalósítás eredményességét, továbbá le kell vezetnie és be kell mutatnia a költségtervben foglalt kiadások alakulását. Amennyiben a szakmai beszámoló meghaladja a 10 oldal terjedelmet, ahhoz 1 oldalas összefoglalót szükséges csatolni. A beszámolót a Kedvezményezett képviseletére jogosult aláírásával kell ellátni és – amennyiben az eredmény arra alkalmas – az eredményt tárgyiasult formában (pl. folyóirat, kiadvány, stb.) mellékelni kell. A beszámolónak fentieken túlmenően – amennyiben az engedélyköteles – tartalmaznia kell a támogatott tevékenység megvalósításához szükséges jogerős hatósági engedélyek másolatát.

V.6. A beszámoló határidejének elmulasztása vagy a beszámoló nem megfelelő teljesítése esetén a Támogató írásban, határidő tűzésével felszólítja Kedvezményezettet a kötelezettsége teljesítésére vagy a hiányok pótlására. A beszámoló annak Támogató általi elfogadásáig **2 alkalommal** **hiánypótoltatható**. A beszámoló elfogadásáról, elutasításáról, és az esetlegesen jogosulatlanul felhasznált összeg visszafizetésének kötelezettségéről Támogató Kedvezményezettet az elfogadástól számított **60 (hatvan) napon belül írásban értesíti.**

V.7. Kedvezményezett köteles legkésőbb a beszámoló időpontjáig a **támogatás fel nem használt részét** – a VIII. részben foglaltak figyelembevételével – visszafizetni a Támogató részére. **A fel nem használt támogatás után esedékes, VIII.1. pont szerinti kamat összegéről Támogató a jóváírást követően külön írásbeli értesítést küld.**

V.8. Kedvezményezett köteles a támogatás terhére elszámolni kívánt költségekről elkülönített számviteli nyilvántartást vezetni, továbbá a támogatással kapcsolatos iratokat, valamint a támogatás felhasználását alátámasztó bizonylatokat teljes körűen a beszámoló Támogató általi jóváhagyásától számított **10 (tíz) évig megőrizni**.

V.9. Az Ávr. 93. § (2) bekezdésének megfelelően a Kedvezményezett a beszámolóban kizárólag a támogatott tevékenység időtartama alatt felmerült költségeket szerepeltetheti. Kedvezményezett köteles külön nyilatkozni arról, hogy a feltüntetett költségek kifizetése előtt azok jogosságáról és összegszerűségéről – ellenszolgáltatás teljesítését követően esedékes kifizetés előtt ezen felül az ellenszolgáltatás teljesítéséről is – előzetesen meggyőződött. Ezen nyilatkozat hiányában a beszámoló nem fogadható el. Kedvezményezett **nem számolhat el olyan költséget, amelyre az államháztartás valamely alrendszeréből származó más támogatás nyújt fedezetet.**

V.10. A támogatott tevékenység akkor tekinthető befejezettnek és lezártnak, ha a jelen okiratban, a szakmai programban és a költségtervben vállalt valamennyi kötelezettség teljesült, a megvalósítás során keletkezett számlák kiegyenlítése megtörtént, a támogatással létrehozott vagy beszerzett eszköz aktiválásra került, Kedvezményezett támogatott tevékenység befejezését tanúsító, hatósági engedélyekkel és bizonylatokkal alátámasztott beszámolóját Támogató jóváhagyta, és a költségvetési támogatás folyósítása az igazolt támogatás-felhasználásnak megfelelő mértékben megtörtént.

V.11. Kedvezményezett felelősséget vállal azért, illetve tudomásul veszi, hogy az elszámolás során, a teljesítést alátámasztó dokumentumokban megadott személyes adatok kapcsán kizárólagos adatkezelőnek minősül, az adatvédelmi és személyiségi jogvédelmi szabályokat betartja és az érintettektől a szükséges hozzájárulást beszerzi. Az ezzel kapcsolatos esetleges jogviták, valamint bárminemű felelősség kapcsán a Miniszterelnökség, illetve a Támogató minden felelősséget kizár, azokért a Kedvezményezett felel kizárólagosan.

**VI. A támogatás ellenőrzése**

VI.1. Támogató rögzíti, hogy **a támogatási igény jogosságának és a** **támogatás rendeltetésszerű felhasználásának** a Támogató, a Miniszterelnökség, az Állami Számvevőszék, a Kormányzati Ellenőrzési Hivatal, az állami adóhatóság, a csekély összegű támogatások nyilvántartásában érintett szervek, továbbá jogszabályban erre feljogosított egyéb szervek, illetve az általuk meghatalmazott szervezet vagy személyek által történő **ellenőrizhetik**. Támogató rögzíti, hogy az ellenőrzések lefolytatására a támogatási döntés meghozatalát és a támogatói okirat kiállítását megelőzően, a támogatás igénybevétele alatt, a támogatott tevékenység befejezésekor, illetve lezárásakor, valamint a beszámoló elfogadását követő **5 (öt) évig kerülhet sor**. **Támogató rögzíti továbbá, hogy ellenőrzése során Támogató a beszámolóhoz csatolt bizonylatok 100%-át vizsgálja.**

VI.2. Támogató, illetve a jelen okirat VI.1. pontjában megjelölt egyéb szervezetek a költségvetési támogatás felhasználását jogosultak ellenőrizni. Az ellenőrzés kiterjedhet a Kedvezményezett által a támogatott tevékenység megvalósítására kötött szerződésben részes olyan felekre is, akik a támogatási jogviszony teljesítésében közvetlen módon közreműködnek.

VI.3. Kedvezményezett, illetve a VI.2. pont szerinti közreműködők kötelesek a támogatás lebonyolításában részt vevő és a költségvetési támogatást ellenőrző szervezetekkel együttműködni, az ellenőrzést végző szerv képviselőit ellenőrzési munkájukban a megfelelő dokumentumok, számlák, a megvalósítást igazoló okmányok, bizonylatok rendelkezésre bocsátásával, valamint a fizikai teljesítés vizsgálatában a helyszínen is segíteni. Ha Kedvezményezett az ellenőrzés során felróható magatartásával az ellenőrző szerv munkáját ellehetetleníti, Támogató jelen okiratot visszavonja és a Kedvezményezett az addig igénybe vett költségvetési támogatást – a VIII.1. pont szerinti ügyleti kamattal növelten – köteles visszafizetni. A közreműködők ellenőrzés során történő együttműködéséért a Kedvezményezett felel.

**VII. A támogatás felfüggesztése, visszavonása**

VII.1. Az Ávr. 88. § (3) bekezdésének megfelelően a támogatás folyósítása **felfüggesztésre kerül**, amennyiben jogszabály azt előírja, illetve ha a támogatói okirat kibocsátását követően Kedvezményezett olyan nyilatkozatot tesz, vagy Támogató olyan körülményről szerez tudomást, amely a költségvetési támogatás visszavonását teheti szükségessé. A felfüggesztésről és annak okáról Támogató haladéktalanul tájékoztatja Kedvezményezettet.

VII.2. Támogató jogosult a támogatás visszavonásáról, külön okirat kiadásáról és megküldéséről rendelkezni, ha az alábbiakban foglalt feltételek közül legalább egy bekövetkezik:

a) a jelen okiratban meghatározott megvalósítási időszak kezdő időpontjától számított 6 (hat) hónapon belül a támogatott tevékenység nem kezdődik meg, vagy Kedvezményezett a támogatás igénybevételét neki felróható okból nem kezdeményezi, és késedelmét ezen idő alatt írásban sem menti ki;

b) hitelt érdemlően bebizonyosodik, hogy Kedvezményezett a támogatási döntést érdemben befolyásoló valótlan, hamis adatot szolgáltatott a támogatási igény benyújtásakor;

c) az Ávr. 81. §-ban meghatározott valamely körülmény a támogatási döntés meghozatalát követően következik be, vagy jut a Támogató tudomására;

d) a támogatott tevékenység megvalósítása meghiúsul, tartós akadályba ütközik, vagy a jelen okiratban foglalt ütemezéshez képest jelentős késedelmet szenved;

e) Kedvezményezett neki felróható okból megszegi a jogszabályban vagy a jelen okiratban foglalt kötelezettségeit, így különösen nem tesz eleget ellenőrzéstűrési kötelezettségének, és ennek következtében a támogatás szabályszerű felhasználását nem lehet ellenőrizni;

f) Kedvezményezett az általa benyújtott nyilatkozatok bármelyikét visszavonja;

g) Kedvezményezett az Ávr. 94. § (2) bekezdés szerinti határidőig nem teljesítette vagy nem megfelelően teljesítette a beszámolási kötelezettségét;

h) a biztosíték megszűnik, megsemmisül vagy értéke egyébként számottevően csökken, és Kedvezményezett megfelelő új biztosíték, vagy a biztosíték értéke csökkenésének megfelelő további biztosíték nyújtásáról a Támogató által megszabott észszerű határidőn belül nem intézkedik;

i) Kedvezményezett a támogatott tevékenységhez szükséges hatósági engedéllyel nem rendelkezik;

j) Kedvezményezett a jelen okiratban, illetve jogszabályban előírt bejelentési kötelezettségeinek nem tesz eleget;

k) Kedvezményezett a támogatást nem a jelen okiratban meghatározottak szerint használja fel;

l)Kedvezményezett a támogatás felhasználása során az Áht., az Ávr., vagy más vonatkozó jogszabály előírásait megszegi.

**VIII. A támogatás visszafizetésének teljesítése**

VIII.1. A támogatás jogosulatlan igénybevétele **(ide értve Kedvezményezett részére folyósított, de fel nem használt támogatás összegét is)**, jogszabálysértő vagy nem rendeltetésszerű felhasználása, továbbá a támogatás visszavonása esetén Kedvezményezett a jogosulatlanul igénybe vett támogatás összegét az Ávr. 98. § (1) bekezdése szerinti **ügyleti kamattal**, késedelem esetén az Ávr. 98. § (2) bekezdése szerinti **késedelmi kamattal** növelt mértékben köteles visszafizetni. Az ügyleti kamat számításának kezdő időpontja a támogatás folyósításának napja, utolsó napja a visszafizetési kötelezettség teljesítésének (jóváírásának) napja. A késedelmi kamat számításának kezdő időpontja a Kedvezményezett késedelembe esésének napja, utolsó napja a visszafizetési kötelezettség teljesítésének napja.

VIII.2. Támogató az okirat módosítása, a teljes támogatás visszavonása nélkül is elrendelheti a támogatás részleges – a jogszabálysértéssel, illetve a nem rendeltetésszerű vagy szerződésellenes felhasználással arányos mértékű – visszafizetését a VIII.1. pontban meghatározott kamatfizetés terhe mellett.

VIII.3. Ha a visszafizetési kötelezettség a Támogató saját érdekkörében felmerülő okból keletkezik, a támogatás visszafizetése a megállapított fizetési határidőig kamatmentes.

VIII.4. Támogató a visszafizetési kötelezettségről írásban értesíti Kedvezményezettet. Kedvezményezett a visszafizetést a visszafizetésre irányuló felszólításban foglaltak szerint és az abban megjelölt határidőig – határidő megjelölése hiányában a felszólítás kézhezvételét követő harmincadik napig – köteles teljesíteni. Ha Kedvezményezett a visszafizetési kötelezettség teljesítésével késedelembe esik, a késedelme után az Ávr. 98. § (2) bekezdése szerinti késedelmi kamatot is köteles megfizetni.

VIII.5. Kedvezményezett a támogatás visszafizetését a Támogató Magyar Államkincstárnál **vezetett 10032000-00294896-50000445** számú fejezeti kezelésű előirányzat-felhasználási keretszámlája javára köteles teljesíteni, **a jelen okirat iktatószámának feltüntetésével**.

VIII.6. Amennyiben Kedvezményezett a visszafizetési kötelezettségét a megjelölt határidőig önként nem teljesíti, Támogató jogosult az okiratból származó lejárt követeléseit a Kedvezményezett által rendelkezésére bocsátott, jelen okirat III.6. pontjában meghatározott **azonnali beszedési megbízás benyújtásával** érvényesíteni. Ennek eredménytelensége esetén a visszafizetendő összeget és annak kamatait az állami adóhatóság Támogató megkeresésére **adók módjára behajtandó köztartozásként** hajtja be.

**IX. Titoktartás**

IX.1. A Kedvezményezettet az okirat teljesítése keretében az okirat hatályba lépése előtt és az ezt követően tudomására jutott minősített adatot képező információk tekintetében büntetőjogi felelősség terheli. Egyéb – minősített adatnak nem minősülő – bizalmas információk átadására vagy nyilvánosságra hozatalára egyik fél sem jogosult, kivéve az okirat lényeges tartalmi elemeire, azaz a Felek személyére, a támogatás céljára és összegére, a támogatott tevékenység megvalósulási helyére vonatkozó információkat, illetve mindazon rendelkezéseket, amelyek nyilvánosságra hozatalát a Támogató vonatkozásában jogszabály írja elő. Nyilvánosságra hozatalnak minősül a jogosulatlan harmadik személlyel történő közlés is.

IX.2. A jelen okirattal és annak teljesítésével kapcsolatos, vagy Támogatóra, különösen annak működésére, szervezetére vonatkozó információ, illetőleg minden olyan tény, adat, terv, okirat, dokumentum, eljárás bizalmas információnak minősül, amelyek nyilvánosságra hozatala a Felek hivatali érdekeit sértené, és amelynek titokban tartása érdekében a jogosult a szükséges intézkedéseket megtette, azzal, hogy önmagában a jelen pont okiratba foglalása nem minősül a szükséges intézkedések megtételének.

IX.3. A minősített adatokra vonatkozó titoktartási kötelezettség mind a két felet az okirat lejárta, illetve bármi okból történő megszűnése esetén a minősítés tartamáig kötelezi. Más, az okirattal kapcsolatban keletkezett titok és egyéb, a teljesítés során keletkezett bizalmas információk tekintetében a hatályos jogszabályok által előírt rendelkezések alapján kell eljárni.

IX.4. A titoktartási kötelezettség Feleket az okirat teljesítésére, illetőleg megszűnésére tekintet nélkül, határidő nélkül terheli. A IX.1.-IX.5. pontokban foglalt titoktartási kötelezettség megsértéséből, illetve az adatok jogosulatlan nyilvánosságra hozatalából származó hátrányok, valamint az ezek kiküszöböléséhez szükséges költségek, ideértve mind a vagyoni, mind a nem vagyoni kár megtérítését – az egyéb felelősségén túl – azt a felet terhelik, akinek a jogosulatlan nyilvánosságra hozatal tekintetében felelőssége fennáll.

IX.5. Jelen okirattal kapcsolatosan Támogató az Infotv. 1. melléklet, III. 3. pontjában foglalt adatok nyilvánosságra hozatalát még üzleti titokra való hivatkozással sem tagadhatja meg.

**X. Az okirat módosítása**

X.1. **A jelen Támogatói okiratot – az Áht. 48/A. § (3) bekezdése alapján – Támogató a Kedvezményezett javára egyoldalúan módosíthatja**.

X.2. A X.1. pontban foglalt esetet kivéve, a jelen okirat módosítására kizárólag a Felek közös megállapodása alapján kerülhet sor. Kedvezményezett okirat módosításra irányuló kérelmét írásban, indokolással ellátva, és a beszámoló benyújtására megállapított határidő lejártát – amennyiben a módosítási kérelem valamely az okiratban, illetőleg jogszabályban rögzített határidő meghosszabbítására vonatkozik, úgy az adott határidő lejártát – megelőzően jogosult Támogatóhoz benyújtani.

X.3. A jelen okirat módosítására kizárólag írásban és az Ávr. 65/B. § (1) bekezdése alapján csak abban az esetben kerülhet sor, ha a támogatott tevékenység az így módosított feltételekkel is támogatható lett volna. Jogszabály eltérő rendelkezése hiányában – az Ávr. 95. § (1) bekezdésében foglaltakkal összhangban – a módosítás nem irányulhat a támogatott tevékenység eredeti céljának megváltoztatására. Továbbá a jelen Támogatói okiratban meghatározott összegen felüli többlet költségvetési támogatás biztosítása érdekében a Támogatói okirat módosítása kizárólag az Ávr. 95. § (2)-(5) bekezdésében foglaltak alapján lehetséges.

X.4. Az Ávr. 95. § (6) pontja alapján **nem kell az okiratot módosítani, ha**

a) a támogatott tevékenység időtartama, valamint az ahhoz kapcsolódó felhasználási, beszámolási határidő a jelen okiratban megjelölt határidőhöz képest előre láthatóan a három hónapos késedelmet nem haladja meg – ideértve az ezen határidő-módosítások miatt változó támogatási intenzitás esetét is – ,

b) a műszaki, szakmai tartalom megváltozása olyan jellegű, amely során a kedvezményezett által nyilatkozatban vállalt tulajdonsághoz vagy képességhez mérten a támogatott tevékenység eredményessége szempontjából kedvezőbb vagy azonos értékű műszaki, szakmai megoldás valósul meg.

X.5. Kedvezményezett a fenti körülményekről a tudomásszerzést követően haladéktalanul köteles Támogatót írásban tájékoztatni. Kedvezményezett ezen tájékoztatása a támogatói okirat módosítására irányuló kérelemnek minősül.

X.6. A támogatói okiratnak az Áht. 48/A.§ (3) bekezdése szerinti, a Kedvezményezett javára történő egyoldalú módosítása esetén a módosítás hatályba lépésének feltétele a támogatói okirat-módosításnak a XI.5. pontban foglaltak szerinti közlése.

**XI. Egyéb rendelkezések**

XI.1. A Támogató és Kedvezményezett jelen okirat teljesítéséhez kapcsolódó értesítéseire, felszólításaira, továbbá az egymás irányába történő nyilatkozataik megtételére rendelkezésre álló határidők számítására az Ávr. 102/C. § (2)-(10) bekezdésében foglaltakat kell alkalmazni.

XI.2. Jelen okirat teljesítése során kapcsolattartók:

1. Támogató részéről: infocst@tpf.hu

szakmai részről:

név: ………………

e-mail: ……………………………

pénzügyi részről:

név: ……………….

e-mail: ………………….

b) Kedvezményezett részéről:

név: ………………………………

tel.: ………………………..

e-mail: …………………………..

A Felek a kapcsolattartó adatokat jelen támogatói okirat teljesítése érdekében kezelik. Amennyiben a jelen pontban rögzített kapcsolattartási adatokban változás következne be, úgy arról a változással érintett Fél a változástól számított 8 napon belül írásban tájékoztatni köteles a másik Felet. A kapcsolattartókban bekövetkező változás a tájékoztatás közlésével, jelen okirat módosítása nélkül hatályosul.

XI.3. Támogató a jelen okirattal kapcsolatos valamennyi iratot köteles a Kedvezményezett beszámolójának a jóváhagyásától számított 10 (tíz) évig megőrizni.

XI.4. A Kedvezményezett a támogatott feladat megvalósítása során – a média megjelenéseknél, rendezvényeken, kiadványokon, könyveken, az ezekkel kapcsolatos reklám és PR anyagokon¬ - köteles a Családokért felelős tárca nélküli miniszter teljes nevének, logójának, valamint a támogatás tényének kifogástalan nyomdatechnikai kivitelezésben történő megjelentetésére. A Kedvezményezett a Családokért felelős tárca nélküli miniszter nevének, valamint a Támogató által elektronikusan rendelkezésre bocsátott logó feltüntetésére, illetve használatára kizárólag a jelen támogatói okirat hatálya alatt jogosult. A Kedvezményezett köteles a támogatott rendezvénnyel, illetve eseménnyel kapcsolatosan tervezett médiaeseményekről (pl.: sajtótájékoztató, háttérbeszélgetés, stb.) a Családokért felelős tárca nélküli miniszter sajtóirodáját a támogatott esemény/ rendezvény tervezett határnapját megelőző legalább 10 nappal korábban tájékoztatni, továbbá ezen rendezvények tervezésénél és lebonyolításánál – amennyiben a Családokét felelős tárca nélküli miniszter szervezeti egysége ezt igényli - a sajtó és PR szakembereivel együttműködni.

A Kedvezményezett a kiadványok, könyvek tervének véglegesítése előtt látványterv megküldésére köteles elektronikus formában a Támogató részére, melyet a Támogató a Családokért felelős tárca nélküli miniszter illetékes szervezeti egysége felé továbbít jóváhagyás céljából.

XI.5. Az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény (továbbikában: Ectv.) 75. § (1) bekezdése alapján 2012. január 1. napját követően csak olyan civil szervezet kaphat költségvetési támogatást - ide nem értve az Ectv. 54. § szerinti támogatásokat -, amely az Ectv. 30. § szerint letétbe helyezte beszámolóját.

XI.6. A jelen okiratban nem szabályozott kérdésekben elsősorban az Áht., az Ávr., a Kvtv., Címrendi Korm. határozat, továbbá a CSTNM rendelet, valamint a Polgári Törvénykönyvről szóló 2013. évi V. törvény, a fejezeti kezelésű előirányzatokkal és a központi kezelésű előirányzatokkal kapcsolatos eljárási rendről és hatáskörökről szóló 4/2016. (III. 10.) MvM utasítás és a hivatkozott, illetve a tárgyhoz kapcsolódó egyéb jogszabályok vonatkozó rendelkezései az irányadóak.

XI.7. Jelen Támogatói okirat alapján a támogatási jogviszony a Kedvezményezettel való közléssel jön létre, azzal, hogy a jelen Támogatói okirat a közlés időpontjában válik hatályossá.

XI.8. Az Ávr. 75. § (8a) bekezdése alapján Kedvezményezett által a Felek adatainál e célra megadott elektronikus címre elektronikusan - változatlan tartalom visszaidézésére alkalmas formában - megküldött jelen Támogatói okirat abban az időpontban minősül hivatalosan közöltnek, amikor az a Kedvezményezett számára hozzáférhetővé vált.

A jelen – 17 (tizenhét) oldalból és 3 (három) nevesített mellékletből álló, továbbá 5 (öt) eredeti példányban készült – okiratból 4 (négy) példány Támogatót, 1 (egy) példány Kedvezményezettet illet.

Mellékletek:

1. melléklet: Szakmai program

2. melléklet: Költségterv

3. melléklet: Számlaösszesítő és Pénzügyi elszámolási segédlet

|  |  |
| --- | --- |
| **Támogató képviseletében:****Budapest, 2021.** |  |
| ……………………………….**dr. Varga- Bajusz Veronika**főigazgatóTempus Közalapítvány  |
|  |

|  |
| --- |
| Pénzügyileg ellenjegyzem:Budapest, 2021.**………………………………****Maróti Szilvia**gazdasági igazgatóTempus Közalapítvány  |
|  |
| Jogi ellenőrzés:Budapest, 2021.**………………………………****dr. Tőkés Géza**jogi és operatív igazgatóTempus Közalapítvány |

Kapják:

1. Kedvezményezett
2. Tempus Közalapítvány Szerződéstár
3. Miniszterelnökség